Түбән Кама муниципаль районының «Аерым фәннәрне тирәнтен өйрәнүче 26 нчы гомуми урта белем бирү мәктәбе» муниципаль бюджет гомуми белем учреждениесе

**Тема: “Туган көн – күңелле бәйрәм”**

**(“Минем туган көнем”**

**циклын кабатлау)**

**(5 А сыйныфы)**

Төзеде: теле һәм әдәбияты укытучысы

Ильясова Эльвира Азат кызы

Түбән Кама

2015

**Дәрес:** татар әдәбияты

**Дәрес темасы:** “Туган көн – күңелле бәйрәм”

**Үткәрелү датасы:** 10.03.2015

**Дәреснең максатлары:**

1. укучыларның лексик-грамматик белемнәрен, сөйләм күнекмәләрен камилләштерү;
2. темага карата булган белемнәрен тулылындыру, танып белү активлыгын арттыру, бәйләнешле сөйләмнәрен киңәйтү;
3. бер-берсенә карата хөрмәт хисе тәрбияләү.

**Дәреснең бурычлары:**

1. укучыларның үзләштергән белемнәрен диалогик-монологик сөйләм аша тикшерү;
2. сүзлек составын баету;
3. бәйләнешле сөйләм телен үстерү.

**Дәреснең принциплары:**

1. дидактик: укытуның тормыш белән бәйлелек принцибы, дифференцияаль якын килү;
2. лингвистик: функциональ;
3. гомумметодик: коммуникатив, ситуатив-тематик;
4. хосусый методик: теория белән практика берлеге.

**Укыту ысуллары**: өлешчә эзләнү, тикшеренү, проблемалы укыту.

**Укыту алымнары**: әңгәмә, парлап , рәсем буенча, карточкалар белән эшләү.

**Дәрес тибы**: гомумиләштерү – йомгаклау дәресе.

**Җиһазлау**: ноутбук, мультимедия проекторы, интерактив такта, презентация, индивидуаль карточкалар.

**Дәреслек**: Р.З. Хәйдәрова “Татар теле”, рус телендә төп гомуми белем бирү мәктәбенең 5 нче сыйныфы өчен дәреслек, “Татарстан китап нәшрияты”, 2011.

**Дәреснең планы:**

1. **Оештыру:**
2. исәнләшү;
3. дежур укучы белән әңгәмә.
4. **Белемнәрне актуальләштерү:**
5. фонетик күнегү;
6. дәреснең темасын билгеләү.
7. **Белем күнекмәләрен ныгыту:**
8. киңәш бирү (кроссворд чишү);
9. ишетеп аңлау күнекмәсе;
10. котлау язу;
11. ризык исемнәрен искә төшерү;
12. табышмаклар белән эшләү;
13. “инфинитив + ярамый” структуралы җөмләләрне кабатлау (“Винни пух” мультфильмыннан өзек карау)
14. “Ак калач” уеынын уйнау.
15. **Белемнәрне тикшерү:**

Ситуатив күнегүләр (карточкалар белән эш).

1. **Йомгаклау.**
2. **Өй эше бирү.**
3. **Билгеләр кую.**

**Дәрес барышы**

1. **Оештыру:**
2. Исәнләшү:

* Хәерле көн, укучылар. Хәлләрегез ничек?
* Яхшы.
* Көнегез матур үтсен өчен, бер-беребезгә карап елмаегыз һәм тыныч кына утырыгыз.

1. Дежур укучы белән әңгәмә:

* Бүген сыйныфта кем дежур?
* Бүген сыйныфта мин дежур.
* Бүген ничәнче число?
* Бүген 10 нчы март.
* Атнаның нинди көне?
* Сишәмбе.
* Бүген көн нинди?
* Бүген көн салкын, кояшлы, җил исә.
* Сыйныфта кемнәр юк?
* Сыйныфта барысы да бар.

1. **Белемнәрне актуальләштерү:**

“ө” авазына фонетик күнегү. Слайдта түбәндәге сүзләр: өстәл, сөт, гөбәдия, өчпочмак, көн, төн, “өч”ле, сөйләшә, йөри, йөз, дөрес, өй, өй эше.

Укытучы укый, балалар укытучы артыннан кабатлый. Сүзтезмәләр, җөмләләр төзү.

1. – Укучылар, карагыз әле, безгә Ләйсән кунакка килгән. (*Слайдта фото)*

* Максим, сиңа ничә яшь?
* Миңа ... яшь.
* Карина, ә сиңа ничә яшь?
* Миңа ... яшь .
* Бүген безнең кунагыбыз Ләйсәнгә 13 яшь тула.

*Видео. “Сәлам, дусларым! Мин сезне бүген кичке 6 га туган көнемә чакырам! Рәхим итегез!* (Туган көнгә чакыру формаларын искә төшерү).

* Димәк, дәрестә нинди бәйрәм?
* Туган көн бәйрәме.
* Әйе, без бүген туган көн турында сөйләшербез. Туган көндә нишлиләр?
* Өстәл әзерлиләр, уйныйлар, җырлыйлар, бииләр, котлыйлар.
* Әйе, без дә бүген дәрестә пешерербез, табын әзерләрбез, уйнарбыз, җырларбыз, татарча дөрес, матур итеп сөйләшергә өйрәнербез.

1. **Белем күнекмәләрен ныгыту этабы:**
2. – Безне Ләйсән туган көненә чакырды. Ә туган көнгә бүләк алып барырга кирәк. Туган көнгә нәрсәләр бүләк итеп була? Кроссвордны чишеп җавабын табыйк.

*Кроссворд чишү.*

1. Ишетеп аңлау күнекмәсе (аудирование).

Диалог тыңлыйк:

* Марат, бүген безнең сыйныфташыбызның туган көне!
* Кемнең туган көне, Айсылу?
* Ләйсәннеке.
* Шулаймени? Ә аңа ничә яшь тула?
* 13 яшь.
* Син барасыңмы?
* Әйе, барам.
* Туган көнгә сәгать ничәгә чакыра?
* Кичке сәгать алтыга.
* Нәрсә алып барасың?
* Китап.
* Бик яхшы! Мин дә барам! Бүләк алырга кирәк! Ләйсәннәрдә очрашырбыз! Сау бул!
* Сау бул, Марат!

*Слайдта сораулар:*

- Укучылар, дәфтәрләрне ачып, числоны язып куйыйк. Ишеткән диалог буенча тест чишәбез.

1. Айсылу ... белән сөйләшә:

а) Ләйсән;

б) Марат;

в) Айгөл.

2. Марат белән Айсылу ... .

а) сыйныфташлар;

б) күршеләр;

в) туганнар.

3. ... туган көне.

а) Айсылуның;

б) Гөлиянең;

в) Ләйсәннең.

4. Ләйсәнгә ... яшь тула.

а) 11;

б) 12;

в) 13.

5. Туган көн сәгать ... .

а) биштә;

б) алтыда;

в) җидедә.

6. Айсылу туган көнгә ... алып бара.

а) шоколад;

б) уенчык;

в) китап.

- Дәфтәрләрләрегез белән алышыгыз һәм иптәшегезнең эшен карандаш белән тикшерегез. *(слайдта җаваплар).* Әгәр алты сорауга да җавап дөрес булса, “бишле” билгесе куегыз, “дүртле” билгесе биш сорауга җавап дөрес булса куела. Өч-дүрт сорауга дөрес җавап биргән булса - “өчле”, бер-ике сорауга – “икеле”.

1. –Бүләк булды. Ләйсәнгә котлау открыткасы язарга кирәк.

Һәр төркемгә конверт бирелә. Укучылар сүзләрдән котлау җыялар.

1. – Әйдәгез, Айгөлгә табын әзерләргә булышыйк.

*Слайдта ризыклар күрсәтелә, укучылар исемен әйтергә тиеш.*

* Без әзерлибез табын,

Китереп бөтен ягын.

Уртага куйдык чәчәк,

Чәчәк янына — чәкчәк.

Бавырсак һәм кош теле.

Ризыклар төрле-төрле:

Сумса, бәлеш, өчпочмак,

Гөбәдия һәм коймак.

* Укучылар, табынга тагын нәрсә җитми?
* Җиләк- җимешләр.
* Әйдәгез табынга җиләк-җимешләр куйыйк. “Табышмак әйтәм – уйлап тап” уенын уйныйбыз.

1. Үзе кып-кызыл, күлмәге ямь-яшел.

* Карбыз.

*Слайдта җиләк-җимешләр рәсеме чыгып бара.*

1. Сап-сары – кояш түгел,

Эчләре бүлем-бүлем.

Кабыгын әрчеп алдык,

Өләштек телем-телем.

* Әфлисун.

1. Алма дисәң дә алалар,

Нәрсә соң ул, балалар?

* Алма.

***Электрон физминут.***

1. -Укучылар, ә сез әниегезгә ашарга пешерергә булышасызмы?

* Әйе.
* Тактага карагыз да, нәрсәләр пешерергә булышканыгызны әйтегез.

*“Мин әнигә булышам” конструкциясен кабатлау.*

1. - Табыныбыз әзер.

“Винни пух” мультфильмыннан өзек карау.

* Винни пух үзен табын янында дөрес тотамы?
* Юк.
* Укучылар, ә сез ашаганда үзеңне тоту кагыйдәләрен беләсезме?

Табын янында үзеңненичек тотарга кирәк? *( инф.+ярамый структуралы җөмләләр төзү аша, кагыйдәләрне кабатлау.)*

- Табын янында сөйләшергә ярамый;

- Авызны чапылдатырга ярамый;

- Тиз ашарга ярамый;

- Алдан ашый башларга ярамый;

- Ризыкны сайланып утырырга ярамый.

6) Туган көндә бик күп уеннар уйныйлар. Әйдәгез без дә бер җырлы уен уйныйбыз:

Ләйсәннең туган көненә

Без пешердек ак калач.

Менә шундый ул биек,

Менә шундый тәбәнәк.

Менә шундый киңлектә

Менә шундый тарлыкта.

Ак калач, ак калач

Теләгәнеңне ал да кач!

1. **Белемнәрне тикшерү этабы.**

Ситуатив күнегү. Карточкалар белән эш.

* Хәзер мин сезгә ситуацияләр бирәм, сезгә диалоглар төзергә кирәк.

I карточка.

День Рождения.

Руслан приглашает Максима на день рождения. Максим расспрашивает, кто еще придёт на день рождения. А Руслан отвечает, что придёт Дамир, Ильдар, Алия, Гузель. Максим узнаёт, в котором часу придут они, а Руслан отвечает, что придут в 6 часов и говорит, что будет весело.

II карточка.

В магазин.

Мама спрашивает у дочки о том, куда она идёт. В ответ дочка говорит, что в магазин. Мама спрашивает, что купит она в магазине. Дочка отвечает, что купит чак-чак, открытку на день рождения. Мама интересуется, кому она берёт вкусный чак-чак, открытку. Дочка отвечает, что подруге Насте.

III карточка (“йомшак» укучылар өчен)

В магазине.

Разговор между продавцом и покупателем. Приветствуют друг друга. Продавец спрашивает, что возьмёт. Покупатель отвечает, что торт, сок, яблоки, грушу. Продавец уточняет, что ещё нужно, покупатель в ответ, что 2 кг помидора и огурцов. Продавец говорит сумму – 569 рублей, покупатель благодарит и прощается.

1. **Йомгаклау.**

* Димәк, бүген бездә нинди бәйрәм булды?
* Бүген бездә туган көн бәйрәме булды.
* Сүзне айгөлгә бирик.
* *Видео. “Дусларым! Туган көнемә килүегез, бүләкләрегез, котлауларыгыз өчен бик зур рәхмәт сезгә! Тагын килегез!”*
* Укучылар, Ләйсәннең туган көнендә нишләдек? Туган көндә нишләдек?
* Табын әзерләдек, уйнадык, җырладык, котладык.
* Нәрсә ошады?.

*Укучыларның җаваплары тыңлана.*

1. **Өй эше бирү.**
2. “Минем туган көнем” темасына хикәя язып килергә (көчле укучылар өчен)
3. Дәрестә “Туган көн” темасына төзегән диалогны сәхнәләштерергә) (“йомшак” укучылар өчен)
4. **Билгеләр кую.**

-Сау булыгыз, укучылар! Уңышлы көн сезгә!

- Сау булыгыз!